Vinipegosiss
Vinipegosiss (angļu: Lake Winnipegosis) ir ezers Kanādā, Manitobas provincē, ap 300 km uz ziemeļrietumiem no provinces galvaspilsētas Vinipegas. Vinipegosiss ir 11. lielākais ezers Kanādā, otrs lielākais no trīs lielu ezeru sistēmas. Ezers ir atlieka no pēcleduslaikmeta Agasi ezera. Ezera nosaukums atvasināts no netālā Vinipega ezera — ‘mazais duļķainais ūdens’. No ezera uz Manitobas ezeru iztek Vaterhenas upe.